Ingrid Guardiola Sánchez

Ingrid Guardiola Sánchez (Girona, Katalunia, 1980) gironar film-zuzendaria, ekoizlea, saiakeragilea eta irakaslea da.

 Bizitza 
Ingrid Guardiola Humanitateetan doktoratu zen Pompeu Fabra Unibertsitatean.

 Lan ibilbidea 
2010etik Gironako Unibertsitatean Kultur Komunikazioko graduko irakasle elkartua da (Dokumental sortzailea, Telebista formatu berriak eta Ikus-entzunezko sorkuntza). 2016tik Bartzelonako Udaleko Kultura Kontseiluko kidea da. Lantzen dituen gaiak ezberdintasun, teknologia, genero eta kulturarekin lotutako ikus-entzunezko kultura dira.

2002tik MINIPUTa (Kalitatezko Telebistaren Erakustaldia) koordinatzen du. 2001. urtean, Bartzelonako Kultura Garaikidearen Zentroarekin (CCCB) lankidetzan aritzen da Soy Cámara izeneko Online proiektuaren bidez. Ikus-entzunezko saiakera-proiektu hori 2010etik 2015era eman zen TVEren La2 telebista-katean (Youtuben eta Betevé-n ikus daiteke, CCCB pantailak izenburupean). TVLata eta TVEren Canal Cultural bezalako ekimenetan parte hartu du eta www.pioneresdelcinema.cat webgunea sustatu du, zinemako profesionalen inguruan ikertzen duen proiektua. Hainbat zinema jaialditan lan egin du, Sitgeseko Zinemaldian, adibidez.

2017an bere lehen film luzea estreinatu zuen, Casa de ningú (Ez da inoren etxea), oroimenari, produktibitateari eta lanari buruzko gogoeta egiten duen doku-saiakera bat, erreferentzia gisa bi komunitate zahar, Bartzelonako auzo bateko jende helduaren egoitza bat eta Leongo meatze-kolonia zahar bat hartuta. Besteak beste, Gijongo Nazioarteko Zinema Jaialdian, Mexikoko Guadalajarako Nazioarteko Zinema Jaialdian eta Bartzelonako De A Film Festivalen parte hartu zuen film horrek.

2018an El ojo y la navaja argitaratu zuen, interfaze gisa munduari buruzko saiakera bat, non gogoeta egiten duen hiperkonexio digital iraunkorraren dinamika garaikideak mundu publikoa eta pribatua, eta teknologiaren eta lanaren arteko harremana zelan diluitu dituen.   

 Argitaratutako lana 

 2018: El ojo y la navaja (Arkadia)

 Sariak eta aintzatespenak 

 2019 - Kritikaren Sierra de oro saiakera saria El ojo y la navaja lanarekin.

 Erreferentziak 

 Kanpo estekak 

Kategoria:Gironarrak
Kategoria:Kataluniako zinema zuzendariak
Kategoria:Emakume zinema zuzendariak
Kategoria:Kataluniako saiakeragileak
Kategoria:Emakume saiakeragileak
Kategoria:Emakume ekoizleak
Kategoria:Kataluniako irakasleak
Kategoria:Emakume irakasleak